Mai mulți călători ai unui tramvai din care a început să iasă fum au fost evacuați astăzi, în București. S-a întâmplat pe Șoseaua Petricani din București, potrivit unui comunicat al STB.

Tramvaiul a plecat defect de la capăt de linie. Din el a început să iasă fum după ce două componente s-au atins. Nu au izbucnit și flăcări, potrivit STB.

Călătorii au fost dați jos din tramvai, care a plecat mai departe fără oameni.

Sursa: Mediafax